დანართი

**COVID-19-ით დაავადებულთა და მათთან კონტაქტირებულთა სამედიცინო მეთვალყურეობიდან მოხსნისა და პჯრ ტესტირების ჩატარების წესი**

ახალი კორონავირუსით (SARS-CoV-2) გამოწვეული ინფექციის COVID-19-ის (შემდგომში - COVID-19) მქონე პაციენტებისა და მათთან კონტაქტირებული პირების მეთვალყურეობაზე ყოფნის დასრულება/გაწერა და მასთან დაკავშირებული პჯრ ტესტირების ჩატარება ხორციელდება შემდეგი სქემის მიხედვით:

***1.      ბინაზე/საიზოლაციო სივრცეში (სასტუმრო) მეთვალყურეობაზე მყოფი:***

***ა) უსიმპტომო პაციენტი:***

* ექვემდებარება იზოლაციას დამადასტურებელი სინჯის (ზემო და/ან ქვემო სასუნთქი გზებიდან აღებული მასალა პჯრ კვლევის ჩატარების მიზნით) აღებიდან 10 კალენდარული დღის განმავლობაში
* იზოლაცია სრულდება პჯრ დიაგნოსტიკის გარეშე
* პაციენტს ენიჭება გამოჯანმრთელებულის სტატუსი

***ბ) მსუბუქი სიმპტომების მქონე პაციენტი:***

* ექვემდებარება იზოლაციას დამადასტურებელი სინჯის (ზემო და/ან ქვემო სასუნთქი გზებიდან აღებული მასალა პჯრ კვლევის ჩატარების მიზნით) აღებიდან მინიმუმ 10 კალენდარული დღის განმავლობაში
* იზოლაცია სრულდება 10 კალენდარული დღისა და სიმპტომების ალაგებიდან დამატებით 3 დღის (10+3=13) გასვლის შემდეგ, პჯრ დიაგნოსტიკის გარეშე
* პაციენტს ენიჭება გამოჯანმრთელებულის სტატუსი

***2.      საავადმყოფოში მოთავსებული:***

***ა) უსიმპტომო პაციენტი:***

* ექვემდებარება საავადმყოფოდან გაწერას დამადასტურებელი სინჯის (ზემო და/ან ქვემო სასუნთქი გზებიდან აღებული მასალა პჯრ კვლევის ჩატარების მიზნით) აღებიდან 10 კალენდარული დღის შემდეგ, პჯრ კვლევის გარეშე.

ან,

* საიზოლაციო სივრცეში გადაყვანას ნებისმიერ ვადაზე (აღნიშნული 10 დღიდან). ამ შემთხვევაში იზოლაციის ვადა აგრძელებს უკვე დაწყებულს.

***ბ) სიმპტომების მქონე პაციენტი:***

* ექვემდებარება საავადმყოფოდან გაწერას დამადასტურებელი სინჯის (ზემო და/ან ქვემო სასუნთქი გზებიდან აღებული მასალა პჯრ კვლევის ჩატარების მიზნით) აღებიდან მინიმუმ 10 კალენდარული დღისა და სიმპტომების ალაგებიდან დამატებით 3 დღის (10+3=13) გასვლის შემდეგ, პჯრ დიაგნოსტიკის გარეშე

***3..      კონტაქტირებული პირები:***

* ექვემდებარებიან იზოლაციას დაავადებულთან კონტაქტის შეწყვეტიდან 12 დღის მანძილზე.
* მე-12 კალენდარულ დღეს მათ უტარდებათ პჯრ დიაგნოსტიკა, ან სწრაფი ტესტირება ანტიგენზე (აღიარებული ეროვნული მარეგულირებლის ან FDA მიერ). სინჯის აღება ამ მიზნით წარმოებს ადგილობრივი საზოგადოებრივი ჯანმრთელობის ცენტრის მიერ ნომინირებული დაწესებულების მიერ, ბიოუსაფრთხოების წესებისა და სინჯის აღების სტანდარტული ოპერაციული პროცედურების დაცვით, უპირატესად დაწესებულების მიერ მოწყობილ სპეციალურ სივრცეში.
* კონტაქტირებული პირის გადაადგილება სინჯის აღების წერტილამდე არის მისი პასუხისმგებლობა და წარმოებს სტანდარტული უსაფრთხოების წესების დაცვით. გამონაკლისს წარმოდგენენ სპეციალურ სივცეებში იზოლირებული და  თვითიზოლირებული პირები, რომელთა გადაადგილება შეზღუდულია სხვა ობიექტური მიზეზებით.
* კონტაქტირებულ პირს შეუძლია შეწყვიტოს იზოლაციის რეჟიმი, მხოლოდ

ა) უარყოფითი  პჯრ  ან სწრაფი ტესტირით ანტიგენზე (აღიარებული ეროვნული მარეგულირებლის ან FDA მიერ) პასუხის მიღების შემდგომ;

ბ) პასუხისმგებელი საზოგადოებრივი ჯანმრთელობის ცენტრის გადაწყვეტილებით, რომელიც უნდა ეფუძნებოდეს ადექვატურ განსჯას (არსებობს საფუძვლიანი საფუძველი, პირი ჩაითვალოს დაავადება გადატანილად).